### Resume

Årsregnskab 2021 på Økonomiudvalgets område viser et samlet overskud på 34,7 mio. kr. efter overførsel til 2022, heraf udgør drift 34,6 mio. kr. (ekskl. vedligeholdelse af ældreboliger og hensættelser vedr. arbejdsskader) og anlæg 0,1 mio. kr. Der søges på Økonomiudvalgets område om overførsel fra 2021 til 2022 af 109,6 mio. kr. på drift, herunder 15,9 mio. kr. afsat i puljer til dækning af coronarelaterede udgifter og 22,1 mio. kr. på anlæg.

Fagudvalgene skal ligeledes ved regnskabsafslutning 2021 forelægge en årsberetning. Årsberetningen indgår i [adresse] samlede regnskab. Regnskabsaflæggelsen er under forudsætning af, at Byrådet godkender den samlede overførselssag 2021/2022. Den samlede overførselssag 2021/2022 behandles i et andet punkt på denne dagsorden og efterfølgende i Byrådet den 30. marts 2022.

### Sagsfremstilling

Denne sag omhandler overførsel af drift og anlæg 2021/2022 samt regnskab 2021 på Økonomiudvalgets eget budgetområde. Overførslen er udarbejdet med udgangspunkt i de politisk vedtagne principper og på baggrund af modtagne anmodninger for overførsel mellem budgetår.

Overførsel af driftsmidler fra 2021 til 2022

Der søges overført driftsmidler for i alt 109,6 mio. kr. vedrørende serviceudgiftsområdet. Beløbet er fordelt med 18,6 mio. kr. i pengeposer og 91 mio. kr. vedrørende øvrige konti uden for pengeposer (coronapuljer, lønpuljer, projekter med ekstern finansiering m.v.).

En samlet opgørelse med overførslerne på drift samt bemærkninger til overførsel 2021/2022 og regnskab 2021 fremgår af bilag 1.

Samlet ser regnskab 2021 inklusiv overførsel 2021/2022 på drift således ud:

![](data:image/png;base64...)

Figur 1: Regnskab 2021 inklusiv overførsler til 2022 vedr. drift

Årsresultatet viser, at der på Økonomiudvalgets eget budgetområde overføres 109,6 mio. kr. fra 2021 til 2022, herunder udgør puljer vedrørende corona 15,9 mio. kr. Puljerne vedrørende corona består af restmidler fra statslig kompensation på 1,3 mio. kr., [adresse] egne reserverede midler på 13,2 mio. kr., der hovedsageligt blev finansieret af Økonomiudvalgets budget samt 1,4 mio. kr. reserveret til dækning bredt i kommunen herunder til foreninger.

Fraregnes coronapuljerne ligger overførslen på [adresse] kr., et højere niveau end overførslen fra 2020/2021, som udgjorde 64,8 mio. kr. der var fordelt med 22,8 mio. kr. vedrørende pengeposer og 42 mio. kr. vedrørende konti uden for pengeposer. Stigningen i overførsler uden for pengeposer skyldes generelt forskydninger af projekter grundet coronasituationen i 2020 og 2021 samt puljemidler der er udskudt til udmøntning i 2022.

Godkendes samtlige anmodninger om overførsel vil der være et restbudget på 26,2 mio. kr., heraf modsvares merudgifter ifm. vedligeholdelse af ældreboliger på 8,4 mio. kr. der korrigeres via afsatte henlæggelser. Overskud vedr. arbejdsskader der ved regnskabsafslutningen hensættes til senere udbetalinger i forbindelse med selvforsikring ved arbejdsulykker, udgør for regnskabsår 2021 6 mio. kr. Ifølge ny aktuarrapport over registrerede arbejdsskader har Vejle Kommune på nuværende tidspunkt hensat mere end påkrævet, hvorfor det vurderes at det ikke er nødvendigt at hensætte overskuddet for 2021.

Regnskabsresultatet ekskl. ældreboliger og hensættelser vedr. arbejdsskader udgør 34,6 mio. kr. Mindreforbruget består hovedsageligt af midler afsat i puljer til blandt andet barsel og omstilling, generel tilbageholdelse af midler samt tilbageførsel af 0,5 mio. kr. til kassen vedr. Loyalitetsprogram (jf. ØU 6/12-21 pkt. 311).

Ekstraordinære overførsler vedr. pengeposer

I forbindelse med overførslerne fra 2021 til 2022, anmodes der om ekstraordinær overførsel ud over overførselsadgangen på de 4% på følgende områder:

Den Centrale Rengøringsenhed

Der anmodes om overførsel ud over de 4% på 2,5 mio. kr. En del af rengøringsområdet skal i udbud i 2022, og med henblik på imødegåelse af eventuelle udfordringer søges om overførsel ud over de 4%. I det kommende udbud i 2022, er der taget højde for de ekstra ydelser, der har været brug for på grund af Covid-19, således at disse krav fremover indgår i udbuddene.

It

Der anmodes om overførsel ud over de 4% på 2,1 mio. kr. De ekstraordinære midler søges overført til dækning af ekstraudgifter i 2022, som konsekvens af store leveringsproblemer af IT-udstyr i 2021 grundet corona, hvilket har medført at bestillingerne først forventes leveret i løbet af foråret 2022.

Overførsel af anlægsmidler fra 2021 til 2022

Der søges overført rådighedsbeløb på 50 mio. kr. i udgifter og -27,9 mio. kr. i indtægter, hvilket giver en nettooverførsel på 22,1 mio. kr. Overførslen fra 2020/2021 udgjorde netto 13,7 mio. kr. fordelt med 36,3 mio. kr. i udgifter og -22,6 mio. kr. i indtægter.

En samlet opgørelse på anlæg samt bemærkninger til overførsel 2021/2022 og regnskab 2021 fremgår af bilag 1.

Samlet ser regnskab 2021 inklusiv overførsel 2021/2022 på anlæg således ud:

![](data:image/png;base64...)

Figur 2: Regnskab 2021 inklusiv overførsler til 2022 vedr. anlæg

Årsresultatet på Økonomiudvalgets eget budgetområde udgør et mindreforbrug på 0,140 mio. kr., hvilket kan henføres til afsluttede anlægsprojekter.

Ændring af anlægsbevillinger som følge af overførselssag

En samlet opgørelse over ændringer til anlægsbevillinger fremgår af bilag 2.

Årsberetning 2021

Fagudvalgene skal bidrage med en beskrivelse af eventuelle opgaveændringer og/eller udfordringer, der har præget området i regnskabsåret. Årsberetningen indgår i [adresse] samlede regnskab, hvor årets regnskabsresultat for drift og anlæg vil fremgå.

Forslag til årsberetning 2021 vedrørende Økonomiudvalgets eget budgetområde fremgår af vedlagt bilag 3.

### Økonomi

Den samlede opgørelse og de bevillingsmæssige konsekvenser af overførslerne fremgår af bevillingsskemaet.

![](data:image/png;base64...)

Figur 3: sagens bevillingsmæssige konsekvenser

Opsummering af de bevillingsmæssige konsekvenser

Sagen medfører, at overførslerne på Økonomiudvalgets eget budgetområde fra 2021 godkendes og indgår i den samlede sag til Økonomiudvalget den 21. marts 2022 og efterfølgende i Byrådet den 30. marts 2022.

### Sagens videre forløb

Sagen indgår i det samlede regnskab 2021 samt i den samlede overførselssag 2021/2022 til Økonomiudvalget og Byrådet

### Historik

Kommunaldirektøren indstiller, 21. marts 2022, pkt. 53:

at overførslerne fra 2021 til 2022 vedr. drift og anlæg godkendes jf. bevillingsskema under afsnittet økonomi,
at restbeløb vedr. Grøn Pulje på 11,390 mio. kr. overføres til Klima-, Natur- og Miljøudvalget i 2022 jf. Økonomiudvalgets tidligere drøftelser,
at ændringer af anlægsbevillinger som følge af overførselssag godkendes og indgår i den samlede overførselssag 2021/2022,
at regnskab 2021 godkendes og indgår i det samlede regnskab for 2021, og
at årsberetning 2021 for Økonomiudvalgets eget budgetområde godkendes.

|  |  |
| --- | --- |
|  |  |

Beslutning fra Økonomiudvalget, 21. marts 2022, pkt. 53:

Anbefales.

### Beslutning

Godkendt.